প্রতিপক্ষের হামলায় আহত আলহাজ্ব আলাউদ্দিন তালুকদার জানান, দীর্ঘ দিন ধরে প্রতিবেশি জাকির প্যাদার সাথে জমি সংক্রান্ত বিরোধ চলে আসছে। গত বছর স্থানীয় ভাবে শালিশী করে বিরোধীয় জমিতে সীমানা পুতে দিয়ে ওয়ারিশদের মাঝে বন্টন করে দেয়া হয়। কিন্তু শুক্রবার সকালে প্রতিপক্ষ জাকির প্যাদা ওই জমির সীমানা থেকে পিলার উঠিয়ে তাদের জমির গর্ভাংশে পুতে দেয়। এতে আলাউদ্দিন প্রতিবাদ করলে জাকির ও তার ভাই আবু তাহের প্যাদা এবং তার পরিবারের সদস্যরা মিলে তাকে পিটিয়ে আহত করে পার্শ্ববর্তী খালের পানিতে নামিয়ে দেয়। স্থানীয়দের দেয়া সংবাদের ভিত্তিতে আলাউদ্দিনের ভাই মনজু তালুকদার তাকে রক্ষা করতে আসলে তিনিও প্রতিপক্ষের দ্বারা হামলার শিকার হয়। পরে তাদেরকে পটুয়াখালী জেনরেল হাসাপাতালে নিয়ে আসলে হাসপাতাল কর্তৃপক্ষ ভর্তি করিয়ে নেয়। এদিকে গত শুক্রবার মাছ ধরাকে কেন্দ্র করে একই এলাকার নিজাম প্যাদা (৩৫) নামে এক প্রান্তিক কৃষককে মারধোর করে তার ডানহাত ভেঙ্গে দিয়েছে। জাকির ও তার লোকজন। তিনিও পটুয়াখালী জেনারেল হাসপাতালের সার্জারী ওয়ার্ডে চিকিৎসাধিন রয়েছে। বাউফল থানার অফিসার ইনচার্জ মনিরুল ইসলাম বলেন, লোক মুখে ঘটনা শুনেছি। ক্ষতিগ্রস্থ্যরা অভিযোগ দিলে আইনগত ব্যবস্থা নেয়া হবে।